cyanic-selkie/wikianc huggingface dataset:
Θαΐς
Μετα-κλασική
Η Θαΐδα εμφανίζεται ως η ερωμένη του Aλεξάνδρου στο ποίημα του Τζον Ντράυντεν Το συμπόσιο του Αλεξάνδρου, ή η Δύναμη της Μουσικής (1697), το οποίο ξεκινά με μία περιγραφή τού Αλέξανδρου, ενθρονισμένου με «την υπέροχη Θαΐδα στο πλευρό του», η οποία καθόταν «σαν μία ανθοστόλιστη νύφη της ανατολής». Η αφήγηση του ποιήματος για την εορτή τελειώνει, συγκρίνοντας τη Θαΐδα με την Ελένη της Τροίας: «Η Θαΐδα τον οδήγησε στην κατεύθυνση, / τού άναψε τη φωτιά για να κάψει / και σαν άλλη Ελένη, πυρπόλησε μία άλλη Τροία». Το ποίημα μελοποιήθηκε αργότερα ως ορατόριο, που ονομάζεται επίσης Το συμπόσιο του Αλεξάνδρου, από τον Γκ.Φρ. Χαίντελ. Ο Ρόμπερτ Χέρικ (1591-1674) στο ποίημα «Τι είδους ερωμένη θα είχε» καταλήγει, «Ας είναι Λουκρητία την ημέρα και Θαΐδα τη νύχτα για εμένα: ας είναι τέτοια που ούτε θα με κάνει να πεινώ, ούτε να παραχορταίνω».
Η Θαΐδα είναι η ηρωίδα ενός μυθιστορήματος τού 1972 τού Ρώσου συγγραφέα Ιβάν Εφρέμοφ, η Θαΐδα η Αθηναία. Εξιστορεί τη ζωή της από τη συνάντησή της με τον Μεγάλο Αλέξανδρο μέχρι την εποχή της ως βασίλισσας της Μέμφιδας στην Αίγυπτο.
Άλλα πρόσωπα με το όνομα Θαΐδα είναι στο έργο Θαΐς από την Αλεξάνδρεια, μία χριστιανή αγία μεταγενέστερης περιόδου, για την οποία γράφτηκε ένα γαλλικό μυθιστόρημα και μία όπερα.
Βιβλιογραφικές αναφορές
<references group="" responsive="1">
Εξωτερικοί σύνδεσμοι
Κατηγορία:Αυλικοί του Μεγάλου Αλεξάνδρου Κατηγορία:Αρχαίες εταίρες
Α΄ κατηγορία πετοσφαίρισης ανδρών Κύπρου 2008-09
Η Α΄ κατηγορία πετοσφαίρισης ανδρών Κύπρου 2008-09 ήταν η 32η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 15η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 2008-09 συμμετείχαν 9 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Σύμφωνα με τη σειρά κατάταξη της πρώτης φάσης, οι πρώτες εφτά ομάδες έδωσαν μεταξύ τους αγώνες play off για την ανάδειξη του πρωταθλητής. Στον Α΄ γύρο των play off οι ομάδες αναμετριόνταν ως εξής: 2η-7η, 3η-6η και 4η-5η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες. Η πρώτη ομάδα στη βαθμολογία της Α΄ φάσης δεν συμμετείχε στον Α΄ γύρο των play off, περνώντας απευθείας στον Β΄ γύρο.
Στον Β΄ γύρο των play off (ημιτελική φάση) η 1η ομάδα αντιμετώπισε την νικήτρια του ζευγαριού 4η-5η και η νικήτρια του ζευγαριού 2η-7η αντιμετώπισε τη νικήτρια του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 4 νίκες. Οι δύο ηττημένες αναμετρήθηκαν για την κατάκτηση της τρίτης θέσης. Για την κατάκτηση της τρίτης θέσης απαιτούνταν 3 νίκες.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης. Οι ηττημένες ομάδες του πρώτου γύρου των play off τοποθετήθηκαν στις θέσεις 5 – 7 της τελικής βαθμολογικής κατάταξης διατηρώντας την κατάταξη που είχαν στη λήξη της Α΄ φάσης του πρωταθλήματος.
Οι ομάδες που τερμάτισαν στις θέσεις 8 και 9 στην Α΄ φάση του πρωταθλήματος υποβιβάστηκαν στην Β΄ κατηγορία 2009-10.
Σύστημα βαθμολόγησης
Κάθε νίκης βαθμολογείτο με 2 βαθμούς και κάθε ήττα με 1 βαθμό.
Αλλαγές σε σχέση με την περίοδο 2007-08
Στο πρωτάθλημα της περιόδου 2008-09 συμμετείχε η πρωταθλήτρια της Β΄ κατηγορίας 2007-08, Ολυμπιάς Φρενάρου. Δεν συμμετείχε η Αναγέννηση Δερύνειας και η Ολυμπιάδα Νεάπολης οι οποίες τερμάτισαν στην προτελευταία και στην τελευταία θέση του πρωταθλήματος Α΄ κατηγορίας 2007-08 και υποβιβάστηκαν στο πρωτάθλημα Β΄ κατηγορίας 2008-09.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Πηγή : Αποτελέσματα 2008-09
Βαθμολογία
Η βαθμολογία στο τέλος της Α΄ φάσης ήταν:
1Ο Διόνυσος έχει ένα μηδενισμό και -3 βαθμούς.
2Η ΑΕΚ Καραβά έχει ένα μηδενισμό.
Πηγή : Βαθμολογία 2008-09
Α΄ γύρος
Στον Α΄ γύρο αναμετρήθηκαν οι:
Πηγή : Αποτελέσματα 2008-09
Ημιτελική φάση
Στην ημιτελική φάση αναμετρήθηκαν οι:
Ανάδειξη πρωταθλητή
Για την ανάδειξη του πρωταθλητή αναμετρήθηκαν η Ανόρθωση και ο Παφιακός. Οι δύο ομάδες είχαν πετύχει από μία νίκη στην Α΄ φάση. Μετά από 3 αγώνες το σκορ έγινε 4-1 νίκες υπέρ της Ανόρθωσης, η οποία ανακηρύχθηκε πρωταθλήτρια.
Imam Baildi
Οι Imam Baildi είναι ελληνικό μουσικό συγκρότημα που δημιουργήθηκε από τον Λύσανδρο και τον Ορέστη Φαληρέα το 2007. Οι αδερφοί άρχισαν να πειραματίζονται με remixes ελληνικών τραγουδιών από τις δεκαετίες του 1940, του 1950 και του 1960.
Α΄ κατηγορία πετοσφαίρισης ανδρών Κύπρου 2008-09
Ανάδειξη πρωταθλητή
Πηγή : Αποτελέσματα 2008-09
Imam Baildi
Ιστορία
Ο πρώτος τους δίσκος κυκλοφόρησε το 2007 από την δισκογραφική εταιρία The End Records με μεγάλη επιτυχία και ακολούθησαν πάνω από 130 ζωντανές εμφανίσεις σε όλη την Ελλάδα και σε κάποιες χώρες της Ευρώπης. Έχουν συνεργαστεί με διάφορα μουσικά συγκροτήματα όπως οι Massive Attack, οι Ojos De Brujo και οι Gogol Bordello και έχουν συμμετάσχει σε σημαντικά φεστιβάλ μουσικής όπως το Transmusicales de Rennes στη Γαλλία και το Roskilde Festival στη Δανία.
Α΄ κατηγορία πετοσφαίρισης ανδρών Κύπρου 2008-09
Τρίτη θέση
Για την κατάκτηση της τρίτης θέσης αναμετρήθηκαν η Ομόνοια και ο Διόνυσος. Η Ομόνοια είχε πετύχει 2 νίκες στην Α΄ φάση. Στον πρώτο αγώνα η Ομόνοια κέρδισε ξανά και κατέκτησε την τρίτη θέση.
Imam Baildi
Ιστορία
Οι Imam Baildi κυκλοφόρησαν τον δεύτερο δίσκο τους το 2010 με το όνομα «The Imam Baildi Cookbook». Μαζί με τις πρωτότυπες συνθέσεις και μίξεις, παρουσιάζει συνεργασίες με τους Delinquent Habits, τον Μάξουελ Ράιτ και τους Ojos de Brujo.
Α΄ κατηγορία πετοσφαίρισης ανδρών Κύπρου 2008-09
Τρίτη θέση
Πηγή : Αποτελέσματα 2008-09
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Imam Baildi
Ιστορία
Δημοσίευσαν τον τρίτο τους δίσκο «Imam Baildi III» το 2014 και συνδυάζει το freestyle με το νταουντέμπο και την παραδοσιακή και χιπ χοπ μουσική.
Α΄ κατηγορία πετοσφαίρισης ανδρών Κύπρου 2008-09
Τελική κατάταξη
Πηγή : Βαθμολογία 2008-09
Πηγές
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2008 Κατηγορία:Πετοσφαίριση το 2009
Imam Baildi
Εξωτερικοί σύνδεσμοι
Κατηγορία:Reggae συγκροτήματα
Κανόνας πέντε δευτερολέπτων (καλαθοσφαίριση)
Στην καλαθοσφαίριση, ο κανόνας των πέντε δευτερολέπτων, ή η παράβαση πέντε δευτερολέπτων, είναι ένας κανόνας που συμβάλλει στην προώθηση του συνεχούς παιχνιδιού. Υπάρχουν πολλαπλές καταστάσεις στις οποίες μπορεί να συμβεί παραβίαση πέντε δευτερολέπτων.
Παράβαση πέντε δευτερολέπτων
Σύμφωνα με όλα τα σύνολα κανόνων του μπάσκετ, μία ομάδα που προσπαθεί να πετάξει μία μπάλα μέσα στο γήπεδο έχει πέντε δευτερόλεπτα για να απελευθερώσει τη μπάλα προς το γήπεδο. Το ρολόι των πέντε δευτερολέπτων αρχίζει όταν η ομάδα που την πετάει έχει την κατοχή της μπάλας (συνήθως αναπηδά ή δίνεται σε παίκτη ενώ βρίσκεται εκτός ορίων από τον διαιτητή ).
Ποινή
Απώλεια της μπάλας. Η κατοχή θα απονέμεται στον αντίπαλο στο προηγούμενο σημείο εκτός ορίων.
Παράβαση πέντε δευτερολέπτων με στενή φύλαξη
Παράβαση πέντε δευτερολέπτων για στενή φύλαξη μπορεί να ζητηθεί εναντίον επιτιθεμένου παίκτη με την μπάλα όταν ο παίκτης φυλάσσεται στενά για πέντε δευτερόλεπτα ή περισσότερο και δεν πασάρει, σουτάρει ή ντριμπλάρει μέσα σε αυτό το χρονικό διάστημα.
Σύμφωνα με τους κανόνες του NCAA για τους άνδρες, για να θεωρηθεί "στενά φυλασσόμενος", ένας αμυντικός πρέπει να φυλάει έναν παίκτη που βρίσκεται στο μπροστινό γήπεδο και σε απόσταση μικρότερη των έξι ποδιών από τον παίκτη. Η καταμέτρηση ισχύει για παίκτη που κρατάει μόνο τη μπάλα. Πριν από την περίοδο 2015-16, ο κανόνας περιελάμβανε και όσους ντριμπλάρουν τη μπάλα. Αυτό επιτρέπει την πραγματοποίηση πολλαπλών στενά φυλασσόμενων μετρήσεων. Οι κανόνες του NCAA για τις γυναίκες απαιτούν ο αμυντικός να βρίσκεται σε απόσταση τριών μέτρων και μπορεί να συμβεί οπουδήποτε στον αγωνιστικό χώρο, αλλά ισχύει μόνο όταν ο επιθετικός παίκτης κρατάει τη μπάλα. Η μέτρηση τελειώνει κάθε φορά που ο παίκτης με τη μπάλα περνάει με το κεφάλι και τους ώμους του από τον αμυντικό, ο αμυντικός δεν βρίσκεται πλέον εντός της απαιτούμενης απόστασης, ο ίδιος αμυντικός δεν φυλάει συνεχώς στενά τον παίκτη που έχει τον έλεγχο της μπάλας ή άλλος αντίπαλος βρίσκεται μεταξύ του αμυντικού και της μπάλας.
Οι κανόνες του λυκείου μιμούνται τον αυστηρά φυλασσόμενο κανόνα του κολεγιακού μπάσκετ. Ένας αμυντικός πρέπει να προστατεύει τον παίκτη που έχει τον έλεγχο της μπάλας, στο μπροστινό γήπεδο, και πρέπει να βρίσκεται σε απόσταση έξι ποδιών από τον παίκτη. Ένας παίκτης μπορεί να κρατάει ή να ντριμπλάρει την μπάλα. Αν οι αμυντικοί συμπαίκτες αλλάξουν και βρίσκονται και οι δύο σε απόσταση μικρότερη των έξι ποδιών από τον παίκτη που έχει τον έλεγχο της μπάλας, συνεχίζεται η ίδια μέτρηση.
Σύμφωνα με τους κανόνες της FIBA, ένας αμυντικός πρέπει να βρίσκεται σε απόσταση ενός μέτρου από έναν παίκτη που κρατάει τη μπάλα και να είναι σε ενεργή θέση προστασίας. Το μέτρημα αυτό μπορεί να γίνει οπουδήποτε στον αγωνιστικό χώρο.
Στο ΝΒΑ ο κανόνας αυτός εφαρμόζεται μόνο στο σενάριο της ρίψης.
Η μέτρηση των πέντε δευτερολέπτων θα αρχίσει εάν ένας επιθετικός παίκτης με την μπάλα και χωρίς να έχει πρόσωπο προς τα πάνω αρχίσει να ντριμπλάρει κάτω από τη γραμμή των ελεύθερων βολών εκτεταμένα ενώ φυλάσσεται στενά ή αρχίσει να ντριμπλάρει έξω και στη συνέχεια διεισδύει κάτω από τη γραμμή των ελεύθερων βολών εκτεταμένα ενώ φυλάσσεται στενά. (Η καταμέτρηση των πέντε δευτερολέπτων αρχίζει όταν ο επιθετικός παίκτης διεισδύσει στη γραμμή των ελεύθερων βολών). Μετά από πέντε δευτερόλεπτα, θα έχει σημειωθεί παράβαση και η επιθετική ομάδα θα χάσει την κατοχή της μπάλας.
Ποινή
Η ποινή για παράβαση πέντε δευτερολέπτων με στενή φύλαξη είναι η απώλεια της μπάλας. Η αντίπαλη ομάδα θα ρίξει τη μπάλα από το σημείο εκτός ορίων που βρίσκεται πλησιέστερα στην παράβαση.
Παράβαση πέντε δευτερολέπτων πίσω στο καλάθι
Στο ΝΒΑ, ένας παίκτης στο μπροστινό γήπεδο, κάτω από τη γραμμή των ελεύθερων βολών που εκτείνεται, δεν επιτρέπεται να ντριμπλάρει τη μπάλα με την πλάτη ή το πλάι στο καλάθι για περισσότερο από πέντε δευτερόλεπτα. Η καταμέτρηση τελειώνει όταν:
Ποινή
Απώλεια της μπάλας. Ο αντίπαλος κερδίζει την μπάλα στη γραμμή των ελεύθερων βολών που έχει επεκταθεί.
Παράβαση ελεύθερης βολής πέντε δευτερολέπτων
Ο παίκτης που εκτελεί ελεύθερη βολή, σύμφωνα με τους κανόνες της FIBA, πρέπει να πετάξει τη μπάλα προς το στεφάνι μέσα σε πέντε δευτερόλεπτα αφότου ένας επίσημος την θέσει στη διάθεσή του. (Σύμφωνα με τους βορειοαμερικανικούς κανόνες, ο σκοπευτής έχει δικαίωμα 10 δευτερολέπτων).
Βιβλιογραφικές αναφορές
Κατηγορία:Ποινές καλαθοσφαίρισης Κατηγορία:Σελίδες με μη επιθεωρημένες μεταφράσεις
Αυτοκρατορία του Μάλι
Η αυτοκρατορία του Μάλι (μαντίνγκ: Nyeni ή Niani, ιστορικά Manden Kurufaba / Μαντέν Κουρουφάμπα) ήταν αυτοκρατορία της Δυτικής Αφρικής κατά την περίοδο 1230 με 1670. Ιδρύθηκε από τον Σαντιάτα Κεϊτά και έγινε γνωστή για τον πλούτο των ηγεμόνων της, ειδικά του Μούσα Α΄ ο οποίος θεωρείται ως ένας από τους πλουσιότερους ανθρώπους που έζησαν ποτέ. Εντός της αυτοκρατορίας ομιλούνταν οι γλώσσες Μαντίνγκ. Ήταν η μεγαλύτερη αυτοκρατορία της δυτικής Αφρικής, και επηρέασε σημαντικά την ευρύτερη περιοχή μέσω της εξάπλωσης της γλώσσας, νόμων και εθίμων της. Μεγάλο τμήμα των καταγεγραμμένων πληροφοριών σχετικά με την αυτοκρατορία του Μάλι προέρχεται από τα γραπτά των Ιμπν Χαλντούν και Ιμπν Μπατούτα, Αράβων ιστορικών του 14ου αιώνα, καθώς και του Λέοντα Αφρικανού κατά τον 16ο αιώνα. Η άλλη κύρια πηγή πληροφοριών είναι η προφορική παράδοση του λαού των Μαντίνκα, μέσω των αφηγητών οι οποίοι είναι γνωστοί ως γκριότ.
Ιστορία
Η αυτοκρατορία ξεκίνησε ως μικρό βασίλειο Μαντίνκα στο άνω τμήμα του ποταμού Νίγηρα, με επίκεντρο την πόλη του Νιάνι -από την οποία ονομάστηκε η αυτοκρατορία ως ενδώνυμο-. Κατά τον 11ο και τον 12ο αιώνα, άρχισε να αναπτύσσεται μετά την παρακμή της αυτοκρατορίας της Γκάνας στα βόρεια. Οι εμπορικές διαδρομές άλλαξαν πορεία προς τα νότια προς τη σαβάνα, ενισχύοντας την ανάπτυξη των εκεί περιοχών. Τα πρώιμα στάδια της αυτοκρατορίας πριν τον 13ο αιώνα δεν είναι ξεκάθαρα, καθώς υπάρχουν αντικρουόμενες και ανακριβείς πληροφορίες τόσο από τους Άραβες χρονικογράφους όσο και από τους αφηγητές της προφορικής παράδοσης. Ο Σαντιάτα Κεϊτά (1214–1255) θεωρείται ως ο πρώτος ηγεμόνας για τον οποίο υπάρχουν ακριβείς γραπτές μαρτυρίες μέσω του Ιμπν Χαλντούν. Ο Σαντιάτα ήταν πρίγκηπας-πολεμιστής της δυναστείας των Κεϊτά ο οποίος κλήθηκε να απελευθερώσει τους κατοίκους του Μάλι από τον Σουμαόρο Καντέ, ηγεμόνα της αυτοκρατορίας Σοσσό. Η κατάκτηση του Σοσσό το 1235, έδωσε στην αυτοκρατορία του Μάλι πρόσβαση στις διαδρομές του διασαχαρικού εμπορίου. αριστερά|μικρογραφία|Απεικόνιση του [[Μούσα Α΄ του Μάλι, ενός από τους πλουσιότερους ανθρώπους στην ιστορία, λεπτομέρεια από τον καταλανικό άτλαντα, 1375]] μικρογραφία|333x333εσ|Γλυπτό ιππέα από τερακότα, 13ος-15ος αιώνας Μετά τον θάνατο του Σαντιάτα το 1255, οι ηγεμόνες του Μάλι ήταν γνωστοί με τον τίτλο μανσά. Ο ανιψιός του Σαντιάτα, Μανσά Μούσα, αναφέρεται πως ταξίδεψε για το ετήσιο προσκύνημα του Χατζ στη Μέκκα κατά την περίοδο του εκεί Μαμελούκου σουλτάνου Μπαϊμπάρς (1260–1277). Μετά από μια σειρά συγκρούσεων και αναταράξεων μεταξύ διεκδικητών για τον αυτοκρατορικό θρόνο του Μάλι, αυτοκράτορας έγινε ο Σακούρα το 1285, ο οποίος ήταν πρώην σκλάβος της αυτοκρατορικής αυλής. Ο Σακούρα αναδείχθηκε σε έναν από τους πιο ισχυρούς αυτοκράτορες και επέκτεινε σημαντικά τις περιοχές υπό το Μάλι, και παράλληλα ταξίδεψε και ο ίδιος για το Χατζ στη Μέκκα κατά την περίοδο του σουλτάνου Αν Νασίρ Μωχάμετ (1298–1308), πέθανε όμως κατά το ταξίδι της επιστροφής.
Μετά τον θάνατο του ο θρόνος έγινε διαθέσιμος και πάλι στους απογόνους του Σαντιάτα, και μετά από τη βασιλεία τριών ακόμα αυτοκρατόρων, ακολούθησε ο Μούσα Κεϊτά το 1312, και παρέμεινε στον θρόνο για τα επόμενα 30 έτη. Κατά την περίοδο της βασιλείας του, το Μάλι έφτασε στο απώγειο της δύναμης του γεωγραφικά και οικονομικά, ειδικά μετά την κατάκτηση της πόλης του Τιμπουκτού στα βορειοανατολικά, καθώς έχοντας πλέον καταστεί σημαντική εμπορική οδός οφελούνταν από τους βαρείς εμπορικούς φόρους που επέβαλλε, το εμπόριο χρυσού ο οποίος ήταν άφθονος στην επικράτεια του, αλλά και την προμήθεια νερού από το Τιμπουκτού. Το ταξίδι του Μούσα στη Μέκκα από το 1324 έως το 1326 είναι ιδιαίτερα διάσημο, καθώς κατά την πορεία του έως τη Μέκκα μοίραζε συνεχώς χρυσό σε όσους περαστικούς συναντούσε στις περιοχές από όπου περνούσε η ακολουθία του, κάτι που ως αποτέλεσμα είχε να προκληθεί μεγάλη υποτίμηση της αξίας του χρυσού στις περιοχές αυτές.
Τα γεγονότα στο Μάλι μετά το 1406, έτος θανάτου του Άραβα ιστορικού Ιμπν Χαλντούν, είναι τμηματικά και συγκεκχυμένα. Είναι γνωστό από το χρονικό του Ταρίκ αλ Σουντάν (17ος αιώνας) πως το Μάλι εξακολουθούσε να είναι μεγάλο κράτος κατά τον 15ο αιώνα, κάτι που περιγράφεται και από τον Βενετό εξερευνητή και δουλέμπορο Αλβίζε Κανταμόστο καθώς και κάποιους Πορτογάλους εμπόρους, οι οποίοι περιέγραψαν πως οι λαοί κατά μήκος του ποταμού Γκάμπια υπάγονταν στον ηγεμόνα του Μάλι. Τον 16ο αιώνα, την περιοχή επισκέφτηκε στο πλαίσιο γεωγραφικής εξερευνήσεως ο Λέων Αφρικανός, και περιέγραψε πως το βασίλειο εξακολουθούσε να έχει σημαντική έκταση. Ωστόσο ήδη από το 1507 τα γειτονικά κράτη όπως η Ντιαρά, το Μεγάλο Φούλο, και η αυτοκρατορία του Σονγκάι, είχαν αρχίσει να παρυσφρείουν στα άκρα της αυτοκρατορίας του Μάλι, και το 1542, οι Σονγκάι πραγματοποίησαν ανεπιτυχή εισβολή στη Νιάνι, πρωτεύουσα του Μάλι. Αργότερα κατά τον 17ο αιώνα το Μάλι αντιμετώπισε την εισβολή της αυτοκρατορίας της Μπαμάνα. Μετά από ανεπιτυχή προσπάθεια αντεπίθεσης του Μάλι υπό τον Μάμα Μαγκάν στο να κατακτήσει την Μπαμάνα, το 1670 η αυτοκρατορία του Μάλι καταλύθηκε μετά την κατάληψη της Νιάνι από τις δυνάμεις των Μπαμάνα, και αποσυντέθηκε σε μικρά αδύναμα τοπικά βασίλεια. Τα μέλη της δυναστείας των Κεϊτά, κατέφυγαν στην πόλη της Κανγκάμπα, όπου έγιναν οι τοπικοί άρχοντες της περιοχής.
Οικονομική ισχύς
Ο μεγαλύτερος παράγοντας της οικονομικής ισχύος της αυτοκρατορίας του Μάλι ήταν πάνω από όλα το εμπόριο. Διέθετε στην επικράτεια του 3 τεράστια χρυσωρυχεία, σε αντίθεση με την αυτοκρατορία της Γκάνας η οποία δεν διέθετε δικά της αποθέματα αλλά εξυπηρετούσε μόνο ως σημείο διέλευσης. Οι αρχές του Μάλι επέβαλαν βαριά φορολογία στον χρυσό, αλάτι, και χαλκό που εισέρχονταν στα σύνορα του. Στο ξεκίνημα του 14ου αιώνα, σχεδόν ο μισός χρυσός που εισάγονταν στην Ευρώπη προέρχονταν από το Μάλι, από τα ορυχεία του Μπαμπούκ, Μπούρε και Γκαλάμ. Το χρυσορυχείο στην Μπούρε -στη σημερινή Γουινέα- ανακαλύφθηκε στα τέλη του 12ου αιώνα. αριστερά|μικρογραφία|Το [[μεγάλο τέμενος της Τζενέ, κτίσης 13ου-14ου αιώνα]] Δεν υπήρχε καθορισμένο νόμισμα, αλλά ανάλογα με την περιοχή χρησιμοποιούσαν διάφορες μορφές συναλλάγματος. Στις πόλεις που βρισκόταν στις περιοχές του Σαχέλ και της Σαχάρας της επικρατείας του Μάλι, βρισκόταν τα εμπορικά φυλάκια από τα οποία περνούσαν τα καραβάνια που ταξιδεύαν μεγάλες αποστάσεις, όπως η Ταγκάζα στην οποία γινόταν εμπόριο αλατιού, και η Ταγκέζα όπου εμπορευόταν ο χαλκός. Ο Ιμπν Μπατούτα κατά τα ταξίδια του στην περιοχή παρατήρησε την ύπαρξη υπηρετών και στις δύο αυτές πόλεις, και για το μεγαλύτερο μέρος του ταξιδιού του είχε και ο ίδιος τους δικούς του υπηρέτες για τη μεταφορά εμπορικών αγαθών. Κατά την επιστροφή του στο Μαρόκο από την πόλη της Τακέντα, το καραβάνι του περιελάμβανε 600 υπηρέτριες, κάτι που υποδηλώνει πως και το δουλεμπόριο αποτελούσε σημαντική εμπορική δραστηριοποίηση της αυτοκρατορίας του Μάλι.
Τα συμπαγή κομμάτια χρυσού θεωρούνταν αποκλειστική ιδιοκτησία του αυτοκράτορα, και απαγορευόταν η εμπορία τους εντός των συνόρων της αυτοκρατορίας. Η όποια ποσότητα συμπαγούς χρυσού ανακαλύπτονταν, έπρεπε να παραδοθεί άμεσα στις αρχές και το αυτοκρατορικό θησαυροφυλάκιο και ως αντάλλαγμα τους δινόταν χρυσόσκονη ίσης αξίας. Το Μάλι χρησιμοποιούσε την πρακτική αυτή για να περιορίσει τον πληθωρισμό του μεταλλεύματος καθώς βρισκόταν παντού στην επικράτεια του. Η πιο κοινή μονάδα μέτρησης ποσότητας χρυσού ήταν το μιθκάλ (4,5 γραμμάρια), το οποίο ως μονάδα χρησιμοποιούσαν παράλληλα με το δηνάριο, αν και είναι αβέβαιο το αν υπήρχαν νομίσματα σε χρήση στην αυτοκρατορία. Η χρυσόσκονη ήταν το κοινό μέσο συναλλάγματος, και σε κάποιες περιοχές είχε περισσότερη αξία από ότι σε άλλες.
Η άλλη σημαντική μονάδα συναλλάγματος ήταν το αλάτι, σε περιοχές όπως η υποσαχάρια Αφρική όπου είχε την ίδια ή μεγαλύτερη αξία από τον χρυσό, και κοβόταν σε μικρά κομμάτια και με τα κομμάτια αυτά ήταν δυνατό να αγοραστούν άλλα αγαθά. Στον νότο είχε ακόμα μεγαλύτερη αξία, καθώς το αλάτι ήταν περισσότερο δυσεύρετο από ότι στον βορρά και μεταφερόταν από εκεί. Σύμφωνα με τις μαρτυρίες του Ιμπν Μπατούτα, μια καμήλα φορτωμένη με αλάτι, στην πόλη της Ουαλάτα μπορούσε να ανταλλαχθεί με 8–10 μιθκάλ χρυσού (29-45 γραμμάρια), αλλά στις νοτιότερες περιοχές μπορούσε να φτάσει τα 20–30 δουκάτα και μερικές φορές έως και 40. Πέρα από τη σπανιότητα του ανάλογα με την περιοχή, η αξία του αλατιού καθοριζόταν από τα έξοδα μεταφοράς, και ο Ιμπν Μπατούτα αναφέρει πως η αξία για την ίδια ποσότητα αλατιού μπορούσε να τετραπλασιαστεί κατά τη διαδρομή από την Κουαλάτα έως την πρωτεούουσα Νιάνι.
Ο χαλκός αποτελούσε επίσης πολύτιμο υλικό, και εμπορευόταν από την πόλη της Τακέντα στα βόρεια, προς τις νότιες πόλεις με αντάλλαγμα ποσότητες χρυσού, όπου 60 ράβδοι χαλκού ανταλλασόταν με 100 δηνάρια χρυσού.
Εξωτερικοί σύνδεσμοι
Κατηγορία:Ιστορία του Μάλι Μαλι
Μπογαζτεπέ
Το Μπογάζτεπε είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Μοναρκά. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Ισκέλε
Κουρουντερέ
Το Μουσουλίτα είναι χωριό της επαρχίας Αμμοχώστου στην Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Μουσουλίτα. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο και παράνομο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκαζιμαγούσα
Βιζέου
Το Βιζέου (πορτογαλικά: Viseu) είναι πόλη και δήμος της Πορτογαλίας, στην περιφέρεια Κέντρο και είναι πρωτεύουσα της υποπεριφέρειας Βιζέου. Σύμφωνα με την απογραφή του 2011, ο δήμος Βιζέου έχει 99.274 κατοίκους. Το Βιζέου είναι κέντρο της μητροπολιτικής περιοχής Ντιάο Λαφόες, με 267.633 κατοίκους.
Στο Βιζέου υπήρχε ρωμαϊκή φρουρά, της οποίας το οχυρό είχε εμβαδόν 38 εκτάρια. Στη συνέχεια στην περιοχή εγκαταστάθηκαν οι Σουηβοί, οι οποίοι μαζί με τον ντόπιο πληθυσμό εκχριστιανίστηκαν στον 6ο αιώνα. Στον 7ο αιώνα στην περιοχή εγκαταστάθηκαν οι Βησιγότθοι και αργότερα την περιοχή κατέλαβαν οι Μαυριτανοί, με τους Βησιγότθους να καταφεύγουν στην ορεινή Αστούριας. Κατακτήθηκε από τον Αλφόνσο Ε΄ του Λεόν και έγινε τμήμα της Κομητείας της Πορτογαλίας. Από τότε παραμένει τμήμα της Πορτογαλίας.
Στην πόλη δεσπόζει ο καθεδρικός ναός, ο οποίος αρχικά κατασκευάστηκε τον 13ο αιώνα και ανακατασκευάστηκε τον 16ο και τον 17ο αιώνα. Εντός του ναού λειτουργεί μουσείο θρησκευτικής τέχνης. Στο επισκοπικό μέγαρο φιλοξενείται μουσείο αφιερωμένο στον αναγεννησιακό ζωγράφο Βάσκου Φερνάντες και στη σχολή ζωγραφικής του. Στην αυλή του ναού βρίσκεται το Πελουρίνιο, η εκκλησία Μισερικόρδια, με τη ροκοκό πρόσοψη, και το Πασέιο ντος Κόνεγος. Το εσωτερικό της εκκλησίας δος Τερσέιρος δι Σάου Φρανσίσκου είναι επίχρυσο. Επίσης, σώζονται τα τείχη της πόλης.
Εξωτερικοί σύνδεσμοι
κατηγορία:Πόλεις της Πορτογαλίας
Αλιγάτορας: Στο Στόμα του Κροκοδείλου
Το Αλιγάτορας: Στο Στόμα του Κροκοδείλου (γνωστό και ως Ο Τρομερός Κροκόδειλος Σκορπά τον Πανικό, αγγλικά: Alligator) είναι μια αμερικάνικη ταινία τρόμου του 1980 σε σκηνοθεσία Λιούις Τιγκ και σενάριο Τζον Σέιλς. Η ταινία έλαβε επαίνους από κριτικούς για το σατιρικό της ύφος. Μια συνέχεια κυκλοφόρησε το 1991 με τίτλο Αλιγάτορας 2: Η Μετάλλαξη. Παρά τον τίτλο η ταινία δεν μοιράζεται κανέναν χαρακτήρα και ηθοποιό από το πρωτότυπο, και το σενάριο ήταν ουσιαστικά μια ανακατασκευή του πρώτου. Ένα επιτραπέζιο παιχνίδι που βασίζεται στην ταινία κυκλοφόρησε από την Ideal Toy Company το 1980.
Πλοκή
Ένας αστυνομικός και μια ερπετολόγος προσπαθούν να εντοπίσουν έναν γιγάντιο δολοφονικό αλιγάτορα ο οποίος κατέληξε στους υπονόμους πολλά χρόνια πριν και τώρα σπέρνει τον τρόμο στο Σικάγο.
Τοποθεσία
Τα γυρίσματα πήραν μέρος μέσα και γύρω από το Λος Άντζελες. Αν και ο σχολιασμός στο DVD της Lions Gate Entertainment λέει ότι πήραν στο Σικάγο, τα οχήματα της αστυνομίας στην ταινία φαίνεται ότι έχουν πινακίδες από το Μιζούρι. Όταν η μικρή Μαρίσα επιστρέφει σπίτι με την οικογένειά της από τις διακοπές τους στη Φλόριντα, περνούν μια πινακίδα που γράφει "Καλώς ήρθατε στο Μιζούρι".
Υποδοχή
Ο Βίνσεντ Κάνμπι της New York Times επαίνεσε την ταινία, λέγοντας, "η αγωνία της ταινίας είναι συχνά τόσο αληθινή όσο και το πνεύμα της αλλά και της επίγνωσης των κλισέ που χρησιμοποιεί".
Ο κριτικός ταινιών Ρότζερ Ίμπερτ έδωσε στην ταινία μια βαθμολογία των 1/4 λέγοντας ότι θα ήταν καλύτερο "να πετάξουμε την ταινία στην τουαλέτα και μετά να δούμε αν θα μεγαλώσει σε κάτι μεγάλο και φοβερό".
Συνέχεια
Μια συνέχεια κυκλοφόρησε το 1991 με τίτλο Αλιγάτορας 2: Η Μετάλλαξη. Οι περισσότεροι κριτικοί μίσησαν την ταινία λόγω των λιγότερο εντυπωσιακών εφέ και λόγω του σεναρίου που είναι ανακατασκευή της πρώτης ταινίας. Σε αντίθεση με την αρχική ταινία που αξιολογήθηκε με R, η συνέχεια αξιολογήθηκε με PG-13.
Κυκλοφορία
Την 18η Σεπτεμβρίου 2007, η Lions Gate Entertainment κυκλοφόρησε την ταινία σε DVD για πρώτη φορά στις ΗΠΑ. Κυκλοφόρησε επίσης στο Ηνωμένο Βασίλειο μια διπλή έκδοση που περιέχει και τη συνέχεια του 1991.
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Ταινίες του 1980 Κατηγορία:Αγγλόφωνες ταινίες Κατηγορία:Αμερικανικές σατιρικές ταινίες Κατηγορία:Αμερικανικές κωμικές ταινίες τρόμου Κατηγορία:Ταινίες γυρισμένες στο Λος Άντζελες
Λίμνη Μπλεντ
Λίμνη Μπλεντ (Blejsko jezero; Bleder See, Veldeser See) είναι λίμνη στις Ιουλιανές Άλπεις της περιοχής Άνω Καρνιόλας της βορειοδυτικής Σλοβενίας, δίπλα στην πόλη Μπλεντ. Η περιοχή είναι τουριστικός προορισμός. Η λίμνη απέχει 35 χιλιόμετρα από το Διεθνές Αεροδρόμιο της Λιουμπλιάνα και 55 χιλιόμετρα από την πρωτεύουσα, τη Λιουμπλιάνα. Είναι γνωστή για το νησί και το κάστρο που είναι κτισμένο στις όχθες της.
Γεωγραφία και ιστορία
Η λίμνη είναι μικτής παγετωνικής και τεκτονικής προέλευσης. Έχει μήκος 2.120 μέτρα και πλάτος 1.380 μέτρα, με μέγιστο βάθος 29,5 μέτρα, και έχει ένα μικρό νησί. Η λίμνη βρίσκεται σε ένα γραφικό περιβάλλον, που περιβάλλεται από βουνά και δάση.
Η λίμνη Μπλεντ ήταν σημαντικό κέντρο λατρείας κατά την Εποχή του Χαλκού. Σε ένα αποθετήρα δίπλα στην όχθη της λίμνης βρέθηκαν χρυσά κοσμήματα που χρονολογούνται από τον 13ο-12ο αιώνα π.Χ. Οι ανάγλυφες διακοσμήσεις στα απλικέ πιστεύεται ότι αντιπροσωπεύουν το ηλιακό και σεληνιακό έτος. Παρόμοια κοσμήματα έχουν ανακαλυφθεί στην Ελβετία, τη Βαυαρία και την Ουγγαρία, κυρίως σε οχυρούς οικισμούς της Εποχής του Χαλκού και σε τάφους εύπορων γυναικών.
Το μεσαιωνικό κάστρο του Μπλεντ βρίσκεται πάνω από τη λίμνη στη βόρεια όχθη και διαθέτει μουσείο. Η κοιλάδα Ζάκα βρίσκεται στο δυτικό άκρο της λίμνης.
Το Παγκόσμιο Πρωτάθλημα Κωπηλασίας διεξήχθη στη λίμνη Μπλεντ το 1966, το 1979, το 1989 και το 2011.
Για αιώνες, οι Ευρωπαίοι συρρέουν στις όχθες της λίμνης Μπλεντ για αναψυχή, αλλά και ιατρικά οφέλη. Ο αυτοκράτορας Ερρίκος Β', κυβερνήτης της Αγίας Ρωμαϊκής Αυτοκρατορίας, απόλαυσε τη λίμνη τόσο πολύ που έχτισε το Κάστρο του Μπλεντ το 1004 για να το παραχωρήσει ως έπαυλη. Σήμερα το κάστρο είναι δημοφιλές τουριστικό αξιοθέατο.
Νησί Μπλεντ
αριστερά|μικρογραφία| Ανατολή στη λίμνη Μπλεντ. Η εκκλησία στο νησί Μπλεντ έχει κωδωνοστάσιο ύψους 52 μέτρων. Η λίμνη περιβάλλει το νησί Μπλεντ (Blejski otok). Το νησί έχει πολλά κτίρια, με κυριότερο τον προσκυνηματικό ναό αφιερωμένο στην Κοίμηση της Θεοτόκου (Cerkev Marijinega vnebovzetja), ο οποίος απέκτησε τη σημερινή του μορφή κοντά στα τέλη του 17ου αιώνα, και είναι διακοσμημένος με υπολείμματα γοτθικών τοιχογραφιών από το 1470 περίπου στο πρεσβυτέριο και πλούσιο μπαρόκ εξοπλισμό.
Η παραδοσιακή μεταφορά στο νησί Μπλέντ είναι μια ξύλινη βάρκα γνωστή ως πλέτνα. Η λέξη pletna είναι δανεισμός από τη βαυαρική γερμανική Plätten «βάρκα με επίπεδο πυθμένα». Ορισμένες πηγές υποστηρίζουν ότι η πλέτνα χρησιμοποιήθηκε στη λίμνη Μπλεντ ήδη από το 1150 μ.Χ., αλλά οι περισσότεροι ιστορικοί χρονολογούν τα πρώτα σκάφη στο 1590 μ.Χ. Παρόμοια σε σχήμα με τις ιταλικές γόνδολες, μια πλέτνα χωράει 20 επιβάτες. Τα σύγχρονα σκάφη κατασκευάζονται ακόμα στο χέρι και είναι αναγνωρίσιμα από τις πολύχρωμες τέντες τους. Ο κωπηλάτης Pletna χρησιμοποιεί την τεχνική stehrudder για να προωθήσει και να πλοηγήσει βάρκες στη λίμνη χρησιμοποιώντας δύο κουπιά. Ο ρόλος του κωπηλάτη χρονολογείται από το 1740, όταν η Μαρία Θηρεσία της Αυστρίας παραχώρησε σε 22 ντόπιες οικογένειες τα αποκλειστικά δικαιώματα να μεταφέρουν προσκυνητές στο νησί Μπλεντ. Το επάγγελμα εξακολουθεί να είναι κλειστό. Πολλοί σύγχρονοι κωπηλάτες κατάγονται απευθείας από τις αρχικές 22 οικογένειες.
Γαστρονομία
Η γαστρονομική σπεσιαλιτέ της περιοχής, ένα κρεμώδες γλυκό (kremna rezina ή kremšnita), χαρακτηρίστηκε πιάτο προστατευόμενης ονομασίας προέλευσης το 2016 από τη σλοβενική κυβέρνηση. Αν και διάφορα σλοβενικά γλυκίσματα ανάγονται στην εποχή των Αψβούργων, η σημερινή «επίσημη» συνταγή δημιουργήθηκε το 1953 από τον Ιστβάν Λουκάτσεβιτς, τον πρώην διευθυντή του ζαχαροπλαστείου του Hotel Park. Υπάρχει ένα ετήσιο φεστιβάλ αφιερωμένο στη ζαχαροπλαστική. Υπολογίζεται ότι τα τελευταία 60 χρόνια στο ζαχαροπλαστείο του Hotel Park παρασκευάστηκαν 12 εκατομμύρια γλυκά κρέμας.
Παραπομπές
Κατηγορία:Παραπόταμοι του Σάβου Κατηγορία:Λίμνες της Ευρώπης Κατηγορία:Υδάτινα σώματα της Σλοβενίας Κατηγορία:Τουρισμός στη Σλοβενία
Μονή Αγίου Δημητρίου Αιτωλοακαρνανίας
Η Μονή Αγίου Δημητρίου Πάλαιρου βρίσκεται στην περιφερειακή ενότητα Αιτωλοακαρνανίας και το δήμο Ακτίου - Βόνιτσας. Απέχει 23 χλμ. νότια από τη Βόνιτσα και 6,5 Ν.-ΝΔ. από την Πάλαιρο. Είναι κτισμένη στους πρόποδες της δυτικής οροσειράς των Ακαρνανικών Ορέων (Σερέκας) σε υψόμετρο 260. Η γύρω περιοχή είναι κατάφυτη από ελιές και πυκνή βλάστηση και έχει θέα προς τη Λευκάδα, Μεγανήσι, Κάλαμο. Ιδρύθηκε το 1752 και υπήρξε σημαντικό λατρευτικό κέντρο της περιοχής. Το καθολικό της μονής χρονολογείται περίπου στα 1700 και το εσωτερικό του είναι διακοσμημένο με αγιογραφίες από καλό καλλιτέχνη, αλλοιωμένες όμως από την υγρασία και την αιθάλη. Πρόκειται για πέτρινη εκκλησία, μονόχωρη βασιλική, με κεραμιδωτή στέγη και δίλοβο αετωματικό καμπαναριό, Από το 1966 το μοναστήρι έχει κηρυχθεί ιστορικό διατηρητέο μνημείο
Διοικητικά
Ως οικισμός αναφέρεται επίσημα το 1971 να απογράφεται στην τότε κοινότητα Παλαίρου. Σύμφωνα με το σχέδιο Καλλικράτης, μαζί με την Πάλαιρο και τα Περιβόλια αποτελούν τη Δημοτική κοινότητα Παλαίρου που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 1 μόνο κάτοικο - μοναχό.
Παραπομπές
Κατηγορία:Μοναστήρια στην Αιτωλοακαρνανία Κατηγορία:Δήμος Ακτίου - Βόνιτσας
Μαλλιντάγκ
Το Μαλλίνταγ είναι χωριό της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Μελούντα. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκαζιμαγούσα
Αετός Ιθάκης (οικισμός)
Για το ύψωμα και την αρχαία ακρόπολη Αετού δείτε το λήμμα: Αετός Ιθάκης
Γεωγραφία
Ο Αετός είναι παράλιος οικισμός της κεντρικής Ιθάκης. Βρίσκεται στο νότιο τμήμα του ισθμού που ενώνει το βόρειο με το νότιο τμήμα του νησιού, στις απολήξεις του φερώνυμου υψώματος («Αετός» 378 μ.) και σε μέσο σταθμικό υψόμετρο 48. Απέχει 7 χλμ. περίπου Δ.ΝΔ. από το Βαθύ.
Γενικά στοιχεία
Το λιμάνι του οικισμού έχει ακτοπλοϊκή σύνδεση με τη Σάμη.
Καψούρι Εύβοιας
Το Καψούρι είναι ημιορεινό χωριό της Περιφερειακής Ενότητας Εύβοιας σε υψόμετρο 380 μέτρα.
Γεωγραφία - Ιστορία
Το Καψούρι βρίσκεται στο νοτιοανατολικό άκρο της Εύβοιας και το ακρωτήριο Καφηρέα (Κάβο Ντόρο). Απέχει 45 χλμ. (οδηγικά - μέσω Πλατανιστού) ΒΑ. από την Κάρυστο. Το χωριό ανήκει στα λεγόμενα «χωριά του Κάβοντορο» της ευρύτερης περιοχής Καφηρέα. Είναι κτισμένο στους βορειοανατολικούς πρόποδες του όρους Όχη, σε κατάφυτη περιοχή και νότια του όρους Κερασιά. Ως οικισμός αναφέρεται το 1889 στο ΦΕΚ 251Α - 04/10/1889 να προσαρτάται στον τότε δήμο Καρύστου. Σύμφωνα με το πρόγραμμα Καλλικράτης, μαζί με την Αμυγδαλέα, το Κόμιτο, τη Ζαχαριά, το Θύμι και τη Σχίζαλη αποτελούν την τοπική κοινότητα Αμυγδαλέας που υπάγεται στη δημοτική ενότητα Καφηρέως του Δήμου Καρύστου και σύμφωνα με την απογραφή του 2011 ως πληθυσμό έχει 16 μόνιμους κατοίκους.
Ιπποκαστανοειδή
Ιπποκαστανοειδή ή Ιπποκαστανίδες (Hippocastanaceae) είναι το όνομα μιας μικρής ομάδας δέντρων και θάμνων, όταν η ομάδα αυτή λαμβάνεται ως οικογένεια. Το πιο διαδεδομένο είδος της είναι ο Αίσκουλος (Aesculus) (τα ιπποκάστανα και τα buckeyes, συν. Pavia). Όμως, το Αμερικανικό γένος Μπίλλια (Billia) και το Κινεζικό γένος Χαντελιόδενδρον (Handeliodendron) περιλαμβάνονται επίσης σε αυτήν την οικογένεια. Ένα χαρακτηριστικό της οικογένειας είναι τα παλαμοειδή σύνθετα φύλλα.
Άγιος Βαβύλας
Το 351 ο Καίσαρας Κωνστάντιος Γάλλος ανήγειρε ένα νέο ναό προς τιμή του αγίου Βαβύλα στη Δάφνη, ένα προάστιο της Αντιόχειας, και τοποθέτησε τα λείψανα του επισκόπου σε αυτόν. Πρόθεση του Γάλλου ήταν. μεταφέροντας τα λείψανα του αγίου στη Δάφνη, να «εξουδετερώσει» τις παγανιστικές επιδράσεις από το ναό του Απόλλωνα που βρισκόταν στην περιοχή ή, όπως το περιγράφει ο Ιωάννης ο Χρυσόστομος, «να φέρει γιατρό στους αρρώστους».
Παραπομπές
Κατηγορία:Άγιοι της Ορθόδοξης Εκκλησίας Κατηγορία:Πατριάρχες Αντιοχείας
Γιλτιρίμ
Το Γιλτιρίμ είναι χωριό της επαρχίας Γκαζιμαγούσας στην μη αναγνωρισμένη Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Μηλιά. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκαζιμαγούσα
Ο Πόλεμος των κουμπιών (μυθιστόρημα)
Ο πόλεμος των κουμπιών (γαλλικός τίτλος: La guerre des boutons) με πλήρη τίτλο Ο πόλεμος των κουμπιών, μυθιστόρημα από όταν ήμουν 12 ετών, είναι μυθιστόρημα του Λουί Περγκώ, που δημοσιεύτηκε το 1912.
Περιγράφει τον «πόλεμο» μεταξύ δύο ομάδων παιδιών από γειτονικά χωριά, στην περιοχή της Φρανς-Κοντέ, στην ανατολική Γαλλία. Ο συγγραφέας εμπνεύστηκε την υπόθεση από το χωριό όπου εργάστηκε ως δάσκαλος για δύο χρόνια. Ο τίτλος προέρχεται από τον στόχο του αγώνα, να πάρουν όσο το δυνατόν περισσότερα κουμπιά από την αντίπαλη πλευρά κόβοντάς τα από τα πουκάμισα και τα παντελόνια.
Το μυθιστόρημα ξεκινά με χιούμορ και αθωότητα, αλλά γίνεται όλο και πιο σκληρό καθώς η γραμμή μεταξύ παιχνιδιού και πραγματικότητας είναι θολή. Ο Πόλεμος των Κουμπιών ασχολείται επίσης με κοινωνικοπολιτικά θέματα της Τρίτης Γαλλικής Δημοκρατίας: τη σύγκρουση μεταξύ της Εκκλησίας και του αντικληρικού κινήματος, το πνεύμα της διεκδίκησης των χαμένων (μετά τον Γαλλοπρωσικό πόλεμο του 1870) εδαφών της Αλσατίας και της Λωρραίνης, την αγωγή του πολίτη κ.λπ.
Έχει εκτυπωθεί περισσότερες από 30 φορές στη Γαλλία, έχει μεταφραστεί σε πολλές γλώσσες, έχει διασκευαστεί 5 φορές σε ταινία και περιλαμβάνεται στο πρόγραμμα σπουδών γαλλικής λογοτεχνίας του γαλλικού γυμνασίου.
Υπόθεση
Τα παιδιά που έχουν την ατυχία να πέσουν στα χέρια της αντίπαλης ομάδας, είναι βέβαιο ότι θα αντιμετωπίσουν ταπείνωση: τους κόβουν τα κουμπιά, κορδόνια κ.λπ., και αναγκάζονται να επιστρέψουν στο σπίτι ημίγυμνα με φθαρμένα ρούχα. Και όταν φτάνουν στο σπίτι, οι γονείς τους τα μαλώνουν και τα ξυλοκοπούν.
Κάθε ομάδα προσπαθεί να εφαρμόσει στρατηγικές για να κερδίσει και να αποφύγει την επίπληξη από τους γονείς. Από την επιθυμία τους να κερδίσουν τη «μάχη», χρησιμοποιούν ανορθόδοξες μεθόδους, όπως να πολεμούν γυμνά για να αποτρέψουν το κουρέλιασμα των ρούχων τους και τα κορίτσια να επιδιορθώνουν τα ρούχα όταν είναι χαλασμένα, μεταξύ άλλων.
Αντιπολεμικό μυθιστόρημα
Ο πόλεμος των κουμπιών είναι μυθιστόρημα εφηβικής εξέγερσης, στο οποίο μέσα από κωμικοτραγικές σκηνές, ο Περγκώ καταγγέλλει την υποκρισία της εποχής του, αναδεικνύει την τόλμη και τη σκληρότητα των παιδιών και καταδικάζει τα πολεμικά ένστικτα που οδηγούν σε πραγματικούς πολέμους με ανθρώπινα θύματα, γραμμένο λίγο πριν το ξέσπασμα του Α' Παγκοσμίου πολέμου στον οποίο ο συγγραφέας έχασε τη ζωή του σε ηλικία 33 ετών.
Ελληνικές μεταφράσεις
Ο πόλεμος των κουμπιών:
Παραπομπές
Κατηγορία:Γαλλικά μυθιστορήματα Κατηγορία:Μυθιστορήματα για παιδιά Κατηγορία:Μυθιστορήματα που έγιναν ταινίες
Πλατάνι Αμμοχώστου
Το Πλατάνι Αμμοχώστου είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Ζαν Ρενό
Ο Χουάν Μορένο υ Ερρέρα-Χιμένεθ (Juan Moreno y Herrera–Jiménez, γενν. 30 Ιουλίου 1948), γνωστός με το καλλιτεχνικό του όνομα Ζαν Ρενό (Jean Reno), είναι ισπανικής καταγωγής Γάλλος ηθοποιός. Εμφανίσθηκε σε γαλλικές, αγγλικές, ιαπωνικές, ισπανικές και ιταλικές ταινίες. Μερικές από αυτές ήταν μεγάλες παραγωγές, όπως οι Γκοτζίλα, Κώδικας Da Vinci και Επικίνδυνη αποστολή, ενώ σε άλλες, ιδίως στις ταινίες του Λυκ Μπεσσόν Απέραντο Γαλάζιο και Λεόν, αλλά και στην ταινία του Κασσοβίτς Πορφυρά Ποτάμια, έχει πρωταγωνιστικό ρόλο, που τις χαρακτηρίζει.
Οικογένεια και σπουδές
Ο Ρενό γεννήθηκε ως Χουάν Μορένο υ Ερρέρα-Χιμένεθ στην Καζαμπλάνκα. Οι γονείς του ήταν Ισπανοί, από την Ανδαλουσία (πόλεις Σανλούκαρ δε Μπαραμέδα και Χερέθ ντε λα Φροντέρα), και εκτός από τον Χουάν απέκτησαν και μια μικρότερη κόρη, τη Μαρία Τερέζα («Μαϊτέ»). Η μητέρα πέθανε όταν ο Ρενό ήταν ακόμα έφηβος. Εκτός από τη μητρική του ισπανική γλώσσα, ο Ρενό έμαθε την αραβική και τη γαλλική μεγαλώνοντας στο Μαρόκο.
ΟΥΕΦΑ Τσάμπιονς Λιγκ 2011-12
Το ΟΥΕΦΑ Τσάμπιονς Λιγκ 2011-12 ήταν η 57η διοργάνωση της UEFA και η 20ή από τη μετονομασία της σε Τσάμπιονς Λιγκ. Ο τελικός έγινε στο στάδιο Αλιάντς Αρένα, έδρα της Μπάγερν Μονάχου και του Μόναχο 1860, στο Μόναχο της Γερμανίας, αν και το στάδιο ονομάστηκε προσωρινά Ποδοσφαιρική Αρένα Μονάχου (Fußball-Arena München) για τον τελικό, καθώς η ΟΥΕΦΑ δεν επιτρέπει τις χορηγίες από εταιρίες που δεν είναι αδελφικές της. Τη συγκεκριμένη αγωνιστική περίοδο της διασυλλογικής διοργάνωσης προστέθηκαν δυο επιπλέον βοηθοί διαιτητές πίσω από κάθε εστία. Η Μπαρτσελόνα κλήθηκε να υπερασπιστεί τον τίτλο της πρωταθλήτριας Ευρώπης, αλλά στην ημιτελική φάση αποκλείστηκε από την Τσέλσι, η οποία κατέκτησε το τρόπαιο για πρώτη φορά στην ιστορία της, επικρατώντας της Μπάγερν Μονάχου στη διαδικασία των πέναλτι.
Ζαν Ρενό
Οικογένεια και σπουδές
Σε ηλικία 17 ετών, ο Ρενό μετανάστευσε στη Γαλλία, όπου σπούδασε ηθοποιία στη Δραματική Σχολή Cours Simon.
ΟΥΕΦΑ Τσάμπιονς Λιγκ 2011-12
Γύροι και ημερομηνίες κληρώσεων
Όλες οι κληρώσεις γίνονται στο αρχηγείο της ΟΥΕΦΑ, στη Νυόν της Ελβετίας.
Ζαν Ρενό
Οικογένεια και σπουδές
Μετά την εγκατάστασή του στη Γαλλία, υπηρέτησε στον γαλλικό στρατό, κάτι που ήταν υποχρεωτικό μετά την απόκτηση της γαλλικής υπηκοότητας από τον ίδιο και την οικογένειά του.
Σταδιοδρομία
Αφότου άρχισε να ασχολείται επαγγελματικά με την υποκριτική στη Γαλλία, ο Χουάν υιοθέτησε τη γαλλική μορφή του ονόματός του (Ζαν) και συντόμευσε το επώνυμό του σε «Ρενό». Εξαιτίας του μεγάλου του παραστήματος (ύψος 1,88 μέτρο), ο Ρενό κλήθηκε να ερμηνεύσει αρχικώς ρόλους «βαριών τύπων». Αργότερα εμφανίσθηκε σε ρομαντικές κωμωδίες και σε περιπέτειες, συχνά σε ρόλο «κακού». Πρωταγωνίστησε σε πολλές ταινίες του Γάλλου σκηνοθέτη Λυκ Μπεσσόν, από την πρώτη ήδη μεγάλου μήκους ταινία του Μπεσσόν (Η τελευταία μάχη, 1983). Η συνεργασία τους συνεχίσθηκε με ταινίες παραγωγής, σεναρίου ή σκηνοθεσίας του Μπεσσόν. Από αυτές, οι ταινίες με τη μεγαλύτερη εμπορική επιτυχία και τις καλύτερες κριτικές ήταν οι Απέραντο Γαλάζιο (1988), Νικίτα (1990) και Λεόν (1994). Ως ηθοποιός φωνής, ο Ρενό έπαιξε τον ρόλο του Μουφάσα στη γαλλόφωνη έκδοση του Βασιλιά των Λιονταριών, ενώ στη συνέχεια μετακινήθηκε στον καθαυτό αμερικανικό κινηματογράφο, παίζοντας σε ταινίες με γνωστούς ηθοποιούς: Τέτοιες ταινίες ήταν οι French Kiss (1995) με τους Μεγκ Ράιαν και Κέβιν Κλάιν, Επικίνδυνη αποστολή (1996) με τον Τομ Κρουζ, Ronin (1998) με τον Ρόμπερτ Ντε Νίρο και Γκοτζίλα (1998) με τον Μάθιου Μπρόντερικ. Ωστόσο, ο Ρενό απέρριψε τον ρόλο του Πράκτορα Σμιθ στην ταινία The Matrix. Δεν ξέχασε επίσης τις γαλλικές παραγωγές, παίζοντας στα έργα Πορφυρά Ποτάμια (2000) και Jet Lag (Décalage horaire, 2002), που ήταν μεγάλη εμπορική επιτυχία στη Γαλλία.
ΟΥΕΦΑ Τσάμπιονς Λιγκ 2011-12
Προκριματικοί Γύροι
Η κλήρωση για τους δύο πρώτους προκριματικούς γύρους έγινε στις 20 Ιουνίου 2011.
Ζαν Ρενό
Σταδιοδρομία
Ο Ρενό είχε εξέχοντα ρόλο στην εκδοχή του 2006 του Ροζ Πάνθηρα και στη συνέχειά της Ο Ροζ Πάνθηρας 2. Χαρακτηριστικός είναι και ο ρόλος του αστυνόμου Μπεζύ Φας στην ταίνια Κώδικας Da Vinci.
ΟΥΕΦΑ Τσάμπιονς Λιγκ 2011-12
1ος προκριματικός γύρος
Οι πρώτοι αγώνες διεξήχθησαν στις 28 Ιουνίου ενώ οι επαναληπτικοί στις 5 και 6 Ιουλίου.
Ζαν Ρενό
Σταδιοδρομία
Σε άλλα μέσα, ο Ρενό δάνεισε τη μορφή του στον πρωταγωνιστή στο δημοφιλές βιντεοπαιχνίδι Onimusha Ζακ Μπλανκ, ενώ έχει παίξει σε τηλεοπτικές διαφημίσεις, π.χ. ως Doraemon για την Toyota.
Προσωπική ζωή
thumb|Ο Ρενό με τη σύζυγό του Ζοφία Μπορούκα στο [[Φεστιβάλ Κινηματογράφου Τριμπέκα του 2010]] Η πρώτη σύζυγος του Ζαν Ρενό, από το 1977, ήταν η Γαλλίδα Ζενεβιέβ, με την οποία απέκτησαν μία θυγατέρα, τη Σάντρα (γενν. 1978), και έναν γιο, τον Μικαέλ (γενν. 1980). Χώρισαν ωστόσο το 1995 και το επόμενο έτος ο Ρενό νυμφεύθηκε τη Ναταλί Ντύσκιεβιτς (Nathalie Dyszkiewicz), μια Πολωνίδα που εργαζόταν ως μοντέλο, με την οποία απέκτησαν έναν γιο, τον Τομ (γενν. 1996), και μια θυγατέρα, τη Σερένα (γενν. 1998), αλλά χώρισαν το 2001.
ΟΥΕΦΑ Τσάμπιονς Λιγκ 2011-12
3ος προκριματικός γύρος
Η κλήρωση για τον τρίτο προκριματικό γύρο έγινε στις 15 Ιουλίου 2011. Οι πρώτοι αγώνες διεξήχθησαν στις 26 και 27 Ιουλίου ενώ οι επαναληπτικοί στις 2 και 3 Αυγούστου. Ο τρίτος προκριματικός γύρος χωρίστηκε σε δύο μέρη: ένα για πρωταθλητές και ένα για μη-πρωταθλητές. Οι ηττημένοι και στα δύο μέρη προκρίθηκαν στη φάση πλέι-οφ του Γιουρόπα Λιγκ 2011-12.
Ζαν Ρενό
Προσωπική ζωή
Στις 29 Ιουλίου 2006 ο ηθοποιός πήρε μια τρίτη σύζυγο, τη Βρετανίδα (αλλά πολωνικής επίσης καταγωγής) ηθοποιό και μοντέλο Ζοφία Μπορούκα (Zofia Borucka, τότε 35 ετών). Κουμπάρος τους ήταν ο μετέπειτα πρόεδρος της Γαλλίας (και τότε υποψήφιος) Νικολά Σαρκοζί. Ο πρώτος γιος τους, ο Σιέλο, γεννήθηκε τον Ιούλιο του 2009 στη Νέα Υόρκη, ενώ ο δεύτερος, ο Ντην, γεννήθηκε τον Σεπτέμβριο του 2011.
ΟΥΕΦΑ Τσάμπιονς Λιγκ 2011-12
3ος προκριματικός γύρος
!colspan="6"|Πρωταθλητές
Ζαν Ρενό
Προσωπική ζωή
Ο Ζαν Ρενό διατηρεί τρεις κατοικίες: στο Παρίσι, στη Μαλαισία και στο Λος Άντζελες.
ΟΥΕΦΑ Τσάμπιονς Λιγκ 2011-12
3ος προκριματικός γύρος
!colspan="6"|Μη πρωταθλητές
Ζαν Ρενό
Εξωτερικοί σύνδεσμοι
Κατηγορία:Γάλλοι άνδρες ηθοποιοί κινηματογράφου Κατηγορία:Γάλλοι άνδρες ηθοποιοί τηλεόρασης
ΟΥΕΦΑ Τσάμπιονς Λιγκ 2011-12
Play-Off
!colspan="6"|Πρωταθλητές
Φάση νοκ-άουτ
Στη φάση νοκ-άουτ, οι ομάδες αγωνίστηκαν μεταξύ τους δύο φορές, εκτός από τον αγώνα του τελικού. Η κλήρωση για τη φάση των 16 πραγματοποιήθηκε στις 16 Δεκεμβρίου 2011. Οι κληρώσεις για τους προημιτελικούς, ημιτελικούς και τον τελικό πραγματοποιήθηκαν στις 16 Μαρτίου 2012.
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 2011 Κατηγορία:Ποδόσφαιρο το 2012
Τζάρβις Γκάρετ
Ο Τζάρβις Γκάρετ (αγγλικά:Jarvis Garrett, 13 Μαΐου 1995) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για το Ρέθυμνο.
Σταδιοδρομία στο κολέγιο
Μετά την αποφοίτησή του από το λύκειο, ο Γκάρετ αγωνίστηκε στους Ρόουντ Άιλαντ Ραμς. Ως δευτεροετής, είχε κατά μέσο όρο 5,3 πόντους, 2,3 ριμπάουντ και 2,3 ασίστ ανά αγώνα, σε 34 αγώνες με τους Ραμς.
Ομόνοια
Αφού δεν επιλέχθηκε στο NBA ντραφτ 2018, ο Γκάρετ υπέγραψε με την Ομόνοια της Α' κατηγορίας Κύπρου. Είχε μέσο όρο 17,7 πόντους, 4,4 ριμπάουντ και 5,9 ασίστ στο πρωτάθλημα. Επίσης, αναδείχθηκε πρώτος σε ασίστ στο πρωτάθλημα, κατά τη διάρκεια της κανονικής περιόδου.
Ρέθυμνο
Στις 4 Ιουνίου 2019, υπέγραψε συμβόλαιο με το Ρέθυμνο.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Ομόνοιας Λευκωσίας Κατηγορία:Καλαθοσφαιριστές Α΄ Κατηγορίας Κύπρου Κατηγορία:Ξένοι καλαθοσφαιριστές στην Κύπρο Κατηγορία:Καλαθοσφαιριστές Ρεθύμνου Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Πτηνοτροφία
δεξιά|μικρογραφία|Πουλιά σε αιχμαλωσία Η πτηνοτροφία είναι κλάδος της κτηνοτροφίας και που αφορά την εκτροφή και εκμετάλλευση πτηνών ιδίως ως οικονομική δραστηριότητα Είναι η πρακτική της διατήρησης των πτηνών (ανήκουν στην ομοταξία Πτηνά) σε αιχμαλωσία χρησιμοποιώντας ελεγχόμενες συνθήκες (κράτηση σε κλουβί). Διεξάγεται για λόγους κέρδους, χόμπι, έρευνας ή διατήρησης του είδους.
Άλλοι κλάδοι της πτηνοτροφίας είναι η ορνιθοτροφία η οποία είναι η οικονομική δραστηριότητα εκμετάλλευσης πουλερικών, η πρακτική της διατήρησης και αναπαραγωγής άγριων πτηνών σε αιχμαλωσία , η εκτροφή οδικών πτηνών κτλ.
Η πτηνοτροφία και κυρίως αυτή που αφορά την εκτροφή αγρίων πτηνών για οικολογικούς λόγους, επικεντρώνονται όχι μόνο στην ανάπτυξη και αναπαραγωγή των πουλιών, αλλά και στη διατήρηση των ενδιαιτημάτων των πουλιών. Επίσης επικεντρώνεται και με εκστρατείες ευαισθητοποίησης του κοινού.
Δημοσιεύσεις και πτηνοτροφικές εταιρείες
Οι δημοσιεύσεις για την πτηνοτροφία περιλαμβάνουν:
Υπάρχουν περιοδικά, είτε εξειδικευμένα για συγκεκριμένο είδος πτηνών ή πιο γενικά για όλα τα πτηνά. Περιγράφουν άρθρα σχετικά με την αναπαραγωγή, τη φροντίδα, τη συντροφικότητα, τη επιλογή του πουλιού και τις επιδράσεις στην υγεία.